पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार को मजदूर दिवस पर मजदूरों ने ठाना कि किसान आंदोलन में वे डटकर किसानों का साथ देंगे। यह फैसला मजदूर नेताओं ने कितलाना टोल पर चल रहे किसानों के अनिश्चितकालीन धरने पर लिया। श्रमिक दिवस पर रोशनी डालते हुए मजदूर नेताओं ने बताया कि सन 1886 में अमेरिका के शिकागो शहर में अपनी मांगों के लिए जूस निकाल रहे श्रमिकों पर पुलिस की गोली से अनेक मजदूर शहीद हो गए और कई नेताओं को फांसी दी गई।
उन्होंने कहा कि उसी वक्त से मजदूर अपने हकों को लेकर लड़ाई लड़ रहे हैं। उन्होंने कहा कि आज मजदूर किसान मिलकर इस मई दिवस पर एकजुटता बनाकर लम्बी लड़ाई के लिए तैयारी कर रहे हैं। मजदूर व किसान विरोधी काले कानूनों को रद्द करवाने के लिए मोदी सरकार से दो-दो हाथ करने के लिए तैयार हैं। उनके अनुसार मोदी सरकार को चेता दिया है कि या तो वह कारपोरेट परस्त नीतियां बदल जनहित की नीतियां लागू करे अन्यथा वे एकजुट होकर उसे उखाड़ फेकेंगे।
धरने के 128 वें दिन खाप सांगवान 40 के सचिव नरसिंह डीपीई, मास्टर शेर सिंह, बिजेंद्र बेरला, सुमेर सिंह, भीम सिंह, राजकुमार जांगड़ा, शीला ढाणी, सुनीता पांडवान ने संयुक्त रूप से अध्यक्षता की। उन्होंने प्रेमनगर किसान महापंचायत आयोजनकर्ताओं के विरुद्ध केस दर्ज करने की कार्रवाई की निंदा करते हुए प्रस्ताव रखा जिसका सभी ने हाथ उठाकर अनुमोदन किया।
उन्होंने सरकार व पुलिस प्रशासन को आगाह करते हुए कहा कि वे प्रेमनगर के किसानों की तरफ आंख उठाकर न देखें अन्यथा इसके गंभीर परिणाम होंगे। इस दौरान मई दिवस के साथ किसान आंदोलन में शहादत देने वाले शहीदों की याद में दो मिनट का मौन रखकर श्रद्धांजलि दी गई।
धरने का मंच संचालन मजदूर नेता अनिल कुमार ने किया। इस अवसर पर कमलेश भैरवी, सुशील धानक, राजू मान, कमल प्रधान, सूरजभान सांगवान, मा. ताराचंद चरखी, कामरेड ओमप्रकाश, रणधीर घिकाड़ा, धर्मेंद्र छपार, सुरेन्द्र कटारिया आदि मौजूद थे।
आने वाला समय किसान मजदूर का होगा: आर्य
जुई| संयुक्त किसान मोर्चा के आवाहन पर जुई में चल रहे अनिश्चित कालीन धरने पर किसानों ने मजदूर एकता दिवस काले कानूनों पर नारे प्रदर्शन कर मनाया । बीकेयू के जिला प्रधान मेवा सिंह आर्य ने कहा कि कल पांच राज्यों के विधानसभा चुनावों के परिणाम घोषित होंगे। मजदूर किसान एकता की ताकत पूरे राष्ट्र में अपना परचम लहराएगी। सरकार को मुंह की खानी पड़ेगी। आने वाला समय मजदूर किसान का होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn